Document ID: 32007D0050

RÅDETS BESLUTNING
af 30. januar 2007
om bemyndigelse af Rumænien til at anvende en nedsat momssats på visse arbejdskraftintensive tjenesteydelser, der er omhandlet i artikel 106 i direktiv 2006/112/EF
(2007/50/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til tiltrædelsestraktaten af 2005 (1), særlig artikel 4, stk. 3,
under henvisning til tiltrædelsesakten af 2005 (2), særlig artikel 55,
under henvisning til Rådets direktiv 2006/112/EF af 28. november 2006 om det fælles merværdiafgiftssystem (3), særlig artikel 106,
under henvisning til forslag fra Kommissionen, og
ud fra følgende betragtninger:
(1)
Rådet kan bemyndige medlemsstaterne til at anvende en nedsat momssats på visse arbejdskraftintensive tjenesteydelser, der skal opfylde betingelserne i direktiv 2006/112/EF og være opført i bilag IV til samme direktiv.
(2)
Ved direktiv 2006/112/EF blev perioden for anvendelse af de nedsatte momssatser forlænget indtil den 31. december 2010. Dette giver de medlemsstater, som for første gang ønsker at benytte sig af denne mulighed, og de medlemsstater, der ønsker at ændre listen over tjenesteydelser, som de tidligere har anvendt nævnte bestemmelse på, mulighed for at fremsætte anmodning herom til Kommissionen.
(3)
Dette har til formål at give alle medlemsstaterne mulighed for på lige vilkår at deltage i forsøget med nedsatte momssatser på arbejdskraftintensive tjenesteydelser. De tiltrædende medlemsstater bør derfor fra og med deres tiltrædelse af EU tildeles den samme mulighed for at anvende en nedsat momssats på visse arbejdskraftintensive tjenesteydelser.
(4)
Ved brev af 31. marts 2006 fremsatte Rumænien anmodning om at anvende en nedsat momssats på visse arbejdskraftintensive tjenesteydelser, der er omfattet af nævnte forsøg.
(5)
For at garantere lige behandling af medlemsstaterne bør denne beslutning finde anvendelse fra datoen for ikrafttrædelsen af tiltrædelsestraktaten af 2005.
(6)
Denne beslutning har ingen virkninger for De Europæiske Fællesskabers egne momsindtægter -
VEDTAGET FØLGENDE BESLUTNING:
Artikel 1
I overensstemmelse med artikel 55 i tiltrædelsesakten af 2005 sammenholdt med artikel 106 og 108 i direktiv 2006/112/EF bemyndiges Rumænien til fra ikrafttrædelsen af tiltrædelsestraktaten af 2005 og indtil den 31. december 2010 at anvende de nedsatte momssatser, der er omhandlet i artikel 98 på følgende tjenesteydelser, der er omhandlet i punkt 1 og 4 i bilag IV til direktiv 2006/112/EF:
a)
småreparationer af beklædningsgenstande og linned (herunder reparation og ændring)
b)
pleje i hjemmet.
Artikel 2
Denne beslutning anvendes fra datoen for ikrafttrædelsen af tiltrædelsestraktaten af 2005 og ophører med at have virkning den 31. december 2010.
Artikel 3
Denne beslutning er rettet til Rumænien.
Udfærdiget i Bruxelles, den 30. januar 2007.

Labels: 2
1
0
9
18